Ny tung Riise-kveld: Sarpsborg kjørte over Aalesund
0Sarpsborg 08 0Aalesund – Det er tungt. Som sagt veldig frustrerende og skuffende. Det er tungt å tape kamper, men i dag var vi hvert fall med, sier Aalesund-kaptein Bjørn Helge Riise til TV 2 etter kampen. Neste utfordring for tangotrøyene er Start på hjemmebane. Sørlendingene ligger desidert sist i årets Tippeliga. – Vi er nødt til å begynne å plukke poeng. Nå er det Start hjemme og da må vi opp. Vi må ta tre poeng, sier lillebror Riise.Venstreføttene til midtbaneelegant Trondsen og backen Joachim Thomassen var langt mer dominerende enn storebror Riises berømte skuddbein i Østfold. Sarpsborg hadde 9-3 i sjanser og skulle vunnet mer. Trondsen klemte inn 1-0 på overtid i 1. omgang etter at Aalesunds sentrale midtbaneduo – Bjørn Helge og John Arne Riise – var trykket tilbake mot eget mål og ble altfor flate mot Trondsen og pasningslegger Tor Øyvind Hovda. Trondsen fyrte av fra distanse med et hardt skudd i korthjørnet. Dermed fikk Aalesund en verst tenkelig garderobeprat sekunder senere.Bortelaget kjempet seg gradvis inn i kampen i begynnelsen av andre omgang. Enkelte tilløp til målsjanser ble det, men ingenting blåtrøyenes forsvar ikke kunne rydde opp i. Etter timen spilt handlet de bare om ett lag. Sarpingene fant igjen tonen fra slutten av første omgang. Thomassen, Trondsen og Alexander Groven sved keeperhanskene til Andreas Lie. Keeperen var Aalesunds redningsmann. Uten hans redninger kunne det blitt stortap. Heller ikke en trippelsjanse ga Sarpsborg scoring. Til slutt ble det likevel en høyst fortjent 1-0-seier til vertene. – Andreomgangen var god. Jeg føler vi raser over de i andreomgang. Vi har et hav av sjanser og det er godt keeperspill av Aalesund, oppsummerer Sarpsborg-trener Geir Bakke ganske så presist overfor TV 2.John Arne Riise spilte 90 minutter. Det har han ikke gjort tidligere denne sesongen. Likevel noterte han seg for nok et tap. Det har ikke gått så veldig mye bedre tidligere i år. Slik VG skrev tidligere denne uken har Riise vært en blek kopi av seg selv etter returen til norsk fotball. 35-åringen står uten seier i Tippeligaen - og lå før denne runden på en 157. plass på VG-børsen. Leste du? Krisetall for Riise
(Sarpsborg-AaFK 1-0) Han leverte ingen håpløs kamp, men det vil seg ikke for John Arne Riise (35) i Tippeligaen. Det ble nytt tap i Sarpsborg. Anders Trondsen hamret inn hjemmeseieren.